कार्यालय स्थानांतरण का मामला पहुंचा रायपुर
नगर से न्यायालय और अन्य शासकीय कार्यालय का स्थानांतरण पास के गांव जेठा में किया जा रहा है। इसका विरोध नगर में हो रहा है। नगर के सभी सामजिक संगठन, राजनैतिक दलों सहित अन्य संगठनों द्वारा विरोध कर अलग अलग स्तर पर ज्ञापन देकर स्थानांतरण रोकने की मांग की जा रही है।
वहीं अब यह मामला नगर से निकलकर सीएम तक पहुंच गया है। विधायक के नेतृत्व में चेंबर व अधिवक्ता संघ के लोगों ने मुख्यमंत्री से भेंट कर विरोध जताया और स्थानांतरण रोकने की मांग की है। प्रतिनिधिमंडल ने विधायक डॉ. खिलावन साहू के नेतृत्व में विधानसभा भवन में सीएम डॉ. रमन सिंह एवं विधानसभा अध्यक्ष गौरीशंकर अग्रवाल से भेंट कर न्यायालय व अन्य शासकीय कार्यालयों के जेठा स्थानांतरण की प्रशासन द्वारा की जा रही तैयारियों पर रोक लगाने की मांग की जिस पर सीएम व विधानसभा अध्यक्ष ने प्रतिनिधिमंडल को पहल करने आश्वासन दिया। विधानसभा अध्यक्ष गौरीशंकर अग्रवाल ने कलेक्टर को फोन कर अधिवक्ता संघ व चेंबर की इस मांग पर आवश्यक कार्रवाई करने कहा।
चेंबर अध्यक्ष जगदीश बंसल, चेंबर जिलाध्यक्ष रामअवतार अग्रवाल, चेंबर जिला महामंत्री कन्हैया गोयल, अधिवक्ता संघ अध्यक्ष पं. दिगंबर प्रसाद चौबे, सचिव महेश अग्रवाल, भाजयुमो अध्यक्ष अभिषेक शर्मा, विधायक प्रतिनिधि सत्येन्द्र नाथ सोनी उपस्थित रहे।
सीएम से चर्चा करते प्रतिनिधि मंडल के पदाधिकारी
hin_Deva hin_Deva hin_Deva mai_Deva bho_Deva